《成化辛卯闻长乐县平地涌成山阜》
明代·周瑛

天地人身体，如何生赘疣。昔年传息壤，今日见浮丘。

阴下何居上，阳刚不制柔。五行精义隐，孰为献宸旒。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。